## Odluka o dopuni Odluke o općinskim porezima Općine Vojnić

### NN 76/2006 (10.7.2006.), Odluka o dopuni Odluke o općinskim porezima Općine Vojnić

# OPĆINA VOJNIĆ

1826

Na temelju članka 3. i 30. Zakona o financiranju
jedinica lokalne i područne (regionalne) samouprave i uprave (»Narodne novine«
broj 117/93, 67/97 33/00, 73/00 127/00 i 59/01) i članka 17. Stauta Općine Vojnić (»Glasnik« Karlovačke županije 28/05,
51/05 i 07/06 općinsko Vijeće na svojoj 9. sjednici održanoj 30. lipnja 2006.
godine donijelo je

## ODLUKU

### O DOPUNI ODLUKE O OPĆINSKIM POREZIMA

Članak 1.

U članku 3. stavak 1. Odluke o općinskim
porezima iza točke 5. dodaju se točka 6. koja glasi »porez na kuće za odmor«

točka 7. koja glasi »porez na neobrađeno
obradivo poljoprivredno zemljište« i točka 8. koja glasi »porez na neizgrađeno
građevno zemljište.«

Članak 2.

Iza članka 27. dodaje se podnaslov

6. »Porez na kuće za odmor«

Članak 3.

Porez na kuću za odmor plaćaju pravne i fizičke
osobe koje su vlasnici kuća za odmor.

Članak 4.

Kućom za odmor smatra se svaka zgrada ili dio
zgrade ili stana koji se koriste privremeno ili sezonski.

Članak 5.

U postupku dokazivanja statusa kuće za odmor u
smislu odredbe članka 3 ove Odluke, osim osobne iskaznice, uzimat će se u obzir
i sljedeća dokumentacija: putovnica, mjesto i visina nastanka troškova električbne energije, vode, rtelefona,
prijem poštanske pošiljke, potvrda o zasnovanom radnom odnosu, izjava o
izabranom liječniku, izjava svjedoka, mjesto podnošenja porezne prijave i svi
drugi raspoloživi dokazi.

Članak 6.

Kućom za odmor ne smatraju se gospodarske zgrade
koje služe za smještaj poljoprivrednih strojeva, oruđa i drugog pribora.

Članak 7.

Kućom za odmor ne smatraju se kuće za odmor koje
se mogu koristiti zbog ratnih razaranja i prirodnih nepogoda (poplava, požara,
potresa), te starosti i trošnosti.

Članak 8.

Porez na kuće za odmor i odmarališta plaćaju
obveznici tog poreza u visini od 5,00 kuna po m2
(četvornom metru) korisne površine, jednokratno godišnje.

Članak 9.

Obveznik poreza na kuće za odmor dužan je
dostaviti podatke koji se odnose na mjesto gdje se objekti nalaze, o korisnoj
površini objekta, te druge podatke potrebne za razrez poreza na imovinu
najkasnije do 31. ožujka godine za koju se porez razrezuje ili u roku od 15
dana kada je nastala promjena.

Članak 10.

Porez na kuće za odmor plaća se u roku od 15
dana od dana dostave rješenja o utvrđivanju poreza.

7. Porez na neobrađeno obradivo poljoprivredno
zemljište

Članak 11.

Porez na neobrađeno obradivo poljoprivredno
zemljište plaćaju vlasnici ili zakupci toga zemljišta ako zemljište ne obrađuju
godinu dana.

Pod neobrađenim obradivim poljoprivrednim
zemljištem smatra se zemljište iz stavka 1. ovog članka koje se po svojoj
veličini, klasi i kulturi može obrađivati i privesti poljoprivrednoj
proizvodnji, ali ga ne obrađuju vlasnici ili zakupnici toga zemljišta.

Članak 12.

Osnovica poreza na neobrađeno obradivo poljoprivredno
zemljište je površina neobrađenog obradivog poljoprivrednog zemljišta izražena
u hektrima.

Članak 13.

Porez na neobrađeno obradivo poljoprivredno
zemljište plaća se po jednom hektru neobrađenog
obradivog poljoprivrednog zem­ljišta
u iznosu:

                                                Zemljište

                                        I
klasa           II klasa           III klasa

1. na oranice               300,00
kn     250,00 kn      200,00kn

2. na povrtnjake        500,00
kn     450,00 kn     350,00 kn

3. na voćnjake            800,00
kn     750,00 kn     700,00 kn

4. na vinograde         800,00
kn     750,00 kn     700,00 kn

5. na livade                  200,00
kn     150,00 kn     100,00 kn

Članak 14.

Plaćanja poreza na neobrađeno obradivo
poljoprivredno zemljište oslobođeni su vlasnici poljoprivrednog zemljišta
stariji od 65 godina, djeca do 18 godina starosti, vlasnici kojima je utvrđen
invaliditet najmanje 60% i osobe koje zbog kronične bolesti nisu u mogućnosti
obrađivati poljoprivredno zemljište.

Rješenje o invaliditetu, medicinsku
dokumentaciju kojom se dokazuje kronično oboljenje, obveznici poreza na
neobrađeno obradivo poljoprivredno zemljište dužni su dostaviti nadležnom poreznom
tijelu do 31. ožujka godine za koju se utvrđuje porez.

Članak 15.

Obveznik poreza na neobrađeno obradivo
poljoprivredno zemljište dužan je Jedinstvenom upravnom odjelu Općine Vojnić
dostaviti podatke o mjestu, veličini, klasi i kulturi zemljišta koje se ne
obrađuje do 31. ožujka godine za koju se utvrđuje porez.

Članak 16.

Porez na neobrađeno obradivo poljoprivredno
zemljište plaća se u roku od 15 dana od dana dostave rješenja o razrezu poreza.

8. Porez na neizgrađeno građevno zemljište

Članak 17.

Porez na neizgrađeno građevno zemljište plaćaju
pravne i fizičke osobe koje su vlasnici neizgrađenog građevnog zemljišta.

Članak 18.

Neizgrađeno građevno zemljište iz članka 17.
Dopune ove Odluke je zemljište koje se nalazi unutar granica građevnog područja
naselja na kojemu se u skladu s prostornim planom mogu graditi građevine za
stambene, poslovne i druge namjene, na kojemu nije izgrađena nikakva građevina.

Članak 19.

Porez na neizgrađeno građevno zemljište plaća se
1, 00 kn po m2 (četvornom metru) neizgrađenog
građevnog zemljišta.

Članak 20.

Obveznik poreza na neizgrađeno građevno
zemljišta dužan je Poreznoj upravi dostaviti podatke o mjestu i veličini
neizgrađenog građevnog zemljišta do 31. ožujka godine za koju se utvrđuje
porez.

Članak 21.

Porez na neizgrađeno građevno zemljište plaća se
u roku od 15 dana od dana dostave Rješenja o utvrđivanju toga poreza.

Članak 22.

Ova Dopuna Odluke stupa na snagu osmog dana od
dana objave u »Narodnim novinama«, a primjenjivat će se od 1. 1. 2007. godine.

Klasa: 023-05/06-01/120

Urbroj: 2133/17-01-06-02

Vojnić, 30. lipnja 2006.

Predsjednik

Općinskog vijeća

**Božidara Turnšek, v. r.**

Odluka, NN 76/2006-1826
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)